**ΔΕΛΤΙΟ ΤΥΠΟΥ**

**13ο Πανελλήνιο Μαθητικό Συνέδριο «Παιδεία για Έναν Κόσμο Χωρίς Κάπνισμα»**

Η πρωτοβουλία  **Smoke Free Greece** της Ελληνικής Αντικαρκινικής Εταιρείας διοργανώνει, υπό την αιγίδα του Υπουργείου Παιδείας, Θρησκευμάτων και Αθλητισμού, το **13ο Πανελλήνιο Μαθητικό Συνέδριο**  ***«Παιδεία για έναν Κόσμο Χωρίς Κάπνισμα»,*** το οποίο θα πραγματοποιηθεί την **Τετάρτη** **24 Απριλίου 2024, ώρα 10:00 - 13:00,** στην αίθουσα «*Jacqueline de Romilly*» του Υπουργείου Παιδείας,  Θρησκευμάτων και Αθλητισμού.

Πρόεδροι του Συνεδρίου θα είναι ο καθηγητής Παναγιώτης Μπεχράκης, ο οποίος είναι Επικεφαλής της Πρωτοβουλίας Smoke Free Greece, και ο εκπαιδευτικός, κ. Κωνσταντίνος Βασιλείου.

**Την Έναρξη του Συνεδρίου θα κηρύξει η κα. Ζέττα Μακρή, Υφυπουργός Παιδείας, Θρησκευμάτων και Αθλητισμού.**

**Χαιρετισμούς θα απευθύνουν** η Βουλευτής, κα. **Λιάνα Κανέλλη**, ο Προϊστάμενος της Διεύθυνσης Σπουδών, Προγραμμάτων & Οργάνωσης Δευτεροβάθμιας Εκπαίδευση του Υπουργείου Παιδείας, Θρησκευμάτων και Αθλητισμού, κ. **Ανδρέας Νιγιάννης**, ο Πρόεδρος του ΕΟΔΥ, κ. **Χριστάκις Χατζηχριστοδούλου**, ο Πρόεδρος της Ελληνικής Αντικαρκινικής Εταιρείας, κ. **Ευάγγελος Φιλόπουλος** και ο Χρυσός Ολυμπιονίκης στο αγώνισμα των κρίκων, **Λευτέρης Πετρούνιας.**

Το συνέδριο θα παρακολουθήσουν πάνω από 400 μαθητές και κατά τη διάρκειά του θα πραγματοποιηθούν εκπαιδευτικές,  καλλιτεχνικές και μουσικές δραστηριότητες με θέμα **"Διασκέδαση Χωρίς Κάπνισμα"**.  Επιπλέον, θα πραγματοποιηθεί η βράβευση των μαθητών που διακρίθηκαν στον 10ο  Πανελλήνιο Μαθητικό Διαγωνισμό ζωγραφικής **"Διασκέδαση Χωρίς Κάπνισμα".**

Τα έργα που θα βραβευτούν, θα εκτεθούν στο χώρο του συνεδρίου και θα αναρτηθούν στην ιστοσελίδα [www.smokefreegreece.gr](http://www.smokefreegreece.gr).

Υπάρχει η δυνατότητα διαδικτυακής παρακολούθησης μέσω livestreaming στο κανάλι της Εκπαιδευτικής Ραδιοτηλεόρασης στο YouTube, μέσω του παρακάτω συνδέσμου: <https://www.youtube.com/watch?v=4o52wv5s_Fw>